Keskustelu:Naispaini

message: Outo otsikko. Onko miespainista artikkeli? Onko naishiihto/mieshiihto-artikkelit? Jne. --Ulrika 28. huhtikuuta 2007 kello 06.48 (UTC)
replies: text: "Miespaini" jakaantuu kreikkalais-roomalaiseen ja vapaapainiin, joista on omat artikkelinsa. Erona hiihtoesimerkkiisi naispaini on oma lajimuotonsa omine sääntöineen. Nimitystä käyttävät mm. kansainvälinen ja kansallinen painiliitto sekä olympiakomitea. --SM 28. huhtikuuta 2007 kello 08.15 (UTC)

text: Naispaini-nimitys käytössä mm. sivuilla http://painiliitto.net/, MTV3 urheilu, Suomen liikunta ja urheilu, naispainijat itse http://www.naispaini.fi/, Kansainvälinen painiliitto jaottelee lajit seuraavasti: kreikkalais-roomalaiainen paini, vapaapaini, naispaini (engl. female wrestling): http://www.fila-wrestling.com/. Ylivoimaisesti käytetyin siis, rinnalla "naisten paini" jota olympiakomitea käyttää http://www.noc.fi/olympialajit/kesalajit/paini/. Otsikon "korjaamiselle" ei siis ole tarvetta, ainakaan parempaa ehdotusta ei ole edes esitetty. --SM 28. huhtikuuta 2007 kello 08.40 (UTC)
replies: text: :Kai tämä nimierikoisuus on sitten pidettävä. --Ulrika 28. huhtikuuta 2007 kello 09.39 (UTC)
Sanotaan, että painoluokkia on seitsemän mutta luetellaan vain kuusi. Onko viimeinen yli 72 kg? --77.109.203.176 1. helmikuuta 2008 kello 08.37 (UTC)

message: Jotain vanhempaa keskustelua tuossa yllä, mutta tarvitaanko tälle todella oma artikkeli? Interwikejä ei löydy ja mitä muita wikejä katsoin, niin aihe käsitellään vapaapainin yhteydessä. Sääntöerot miehiin nähden ovat aika olemattomat. edit: tulin asiaa miettineeksi, kun artikkeliin Vapaapaini lisättiin Petra Olli, joka ei sinne kuulu, jos fi-wikissä halutaan erottaa naispaini vapaapainista. --Otrfan (keskustelu) 17. elokuuta 2016 kello 18.11 (EEST)
replies: text: Hyvin sanottu. Miespaini on miesten harjoittamaa painia, kun taas naispaini on naisten harjoittamaa painia. Jooooh, eiköhän tämä ollu sitte tässä. --Vilhokki (keskustelu) 18. elokuuta 2016 kello 00.10 (EEST)
replies: text: :Pois tämä. --Vnnen (keskustelu) 18. elokuuta 2016 kello 13.08 (EEST)

text: : Tämä on ollut ihan hauska erillisartikkeli, koska vakiintunutta nimityskäytäntöä ei Suomessa ole. Kansainvälinen lajiliitto käyttää nimitystä Women's Wrestling ja International Wrestling Database nimitystä lutte féminine (käännös lienee selvä), eli virallinen nimitys olisi naisten paini, eikä naispaini tästä kaukana ole ollut. Suomen Painiliiton nimitykset ovat aivan sekaisin, tulosarkistossa on naisten vapaapainista ja painijaesittelyissä naispainijat (vielä erikseen aktiivipainijoista :D).

text: : Sitten on näitä enemmän sekundäärisiä viestimiä, jotka junttaavat lajin nimeä väkisin muotoon naisten vapaapaini: YLE, Sports-Reference jne. Jos etsitään sitä lähimmäksi vakiintunutta suomenkielistä nimeä, niin tämä se alkaa olla. Minun mielestäni tämä tapa on jollakin tapaa virheellinen. Ehkä tasokkaimmassa painiwikissä eli de-wikissä puhutaan olympialaisten painiartikkeleissa naisten vapaapainista, mutta naispainijoiden artikkeleissa ei puhuta vapaapainista mitään, vaan urheilijat ovat vain painijoita, toki feminiinisesti Ringerin. Ainakin fr-wikissä naispaini on pitkä kappale mutta vapaapainin alla, osasta painijoita puhutaan vapaapainijoina ja osasta vain painijoina. (huom.! fr-wikissä on naispuolisilla painijoilla oma luokkansa Catégorie:Lutteuse, mutta lähinnä sukupuolen, ei lajin, vuoksi).

text: :Koska lajin suomenkielisen nimen määrittely on vaikeaa, ja koska naisten paini ei ole täysin sama asia kuin miesten vapaapaini, ehdotan, että artikkelista tehdään uudelleenohjaus (samoin naisten painista ja naisten vapaapainista) artikkeliin Vapaapaini, jossa siitä tehdään oma alakohtansa otsikolla Naisten paini. Jatkossa lajista voitaisiin minun puolestani käyttää nimeä naisten paini, koska erehtymisvaaraa ei ole. Varsinainen laji on paini, siihen tarkenteeksi naiset ja linkitykseksi tuo vapaapainin alaluku.

text: : Ai että muuten pitäisin siitä, jos kreikkalais-roomalainen paini nimettäisiin uudelleen vaikkapa klassiseksi painiksi: kr.-room. on aika pitkä kirjoitettava artikkeleita tehdessä, mutta tuskinpa muuttuu. Ja menee ihan asian vierestä, mutta ehkä myös eri painityylien luokat kannattaisi poistaa, kun niitä ei muissakaan wikeissä ole, naispaini käsitteenä täällä muuttuu ja moni on paininut huipullakin tyylejä sekaisin. Koppia saa ottaa. --MrMoth (keskustelu) 18. elokuuta 2016 kello 13.22 (EEST)
replies: text: ::Hmm. On paljon urheilulajeja, joissa naiset eivät ole mukana ja erittäin paljon joissa ovat mukana miehiä vähemmän. On myös lajeja, joissa miehet eivät ole mukana. Ehkäpä niinkin korni aihe kuin naisurheilu ansaitsisi sinänsä artikkelin ainakin historiallisesta aspektista ja nykytilasta eri maissa. Miespariluistelu voisi olla hauska. --Höyhens (keskustelu) 23. elokuuta 2016 kello 22.48 (EEST)

text: :Monessakin lajissa naisten sarjoissa on eri säännöt kuin miesten sarjoissa. Naisten jääkiekossa ei saa taklata, miesten sarjoissa saa. Heittolajeissa naisten kuula, keihäs, kiekko ja moukari ovat kevyempiä kuin miesten. 400m aitajuoksussa naisten aidat ovat matalampia kuin miesten. Ei näissä naisten ja miesten sarjoissa silti puhuta eri lajeista. Yhdistäisin tämän artikkeliin Vapaapaini. --Viherio (keskustelu) 24. elokuuta 2016 kello 19.34 (EEST)
replies: text: :: Yhdistin Vapaapainiin ja tästä ohjaus. --Jukka Kolppanen 26. elokuuta 2016 kello 02.33 (EEST)
thread_title:  Merkittävyys